
Ministru kabineta rīkojums Nr. 531
Rīgā 2024. gada 2. jūlijā (prot. Nr. 27 12. §)
Par Dienvidkurzemes novada pašvaldības nekustamā īpašuma Ceriņu ielā 8A, Aizputē, Dienvidkurzemes novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Dienvidkurzemes novada pašvaldībai piederošo nekustamo īpašumu (nekustamā īpašuma kadastra Nr. 6405 007 0171) – zemes vienību (zemes vienības kadastra apzīmējums 6405 007 0169) 0,5258 ha platībā – Ceriņu ielā 8A, Aizputē, Dienvidkurzemes novadā (turpmāk – nekustamais īpašums).
· 2. Iekšlietu ministrijai nekustamo īpašumu:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības un civilās aizsardzības un ugunsdrošības nodrošināšanai;
· 2.2. nodot bez atlīdzības Dienvidkurzemes novada pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu.

